Rootsi loovutas Eestimaa alad ametlikult Uusikaupunki rahuga 1721. aastal. Sellega läks vene keisrikojale üle ka tiitel Eestimaa hertsog. Viimane Eestimaa hertsog oli Nikolai II. Peale rahulepingu sõlmimist 1721. aastal moodustas vene võim restitutsioonikomisjonid, mis asusid 1722 tööle. 1722. aastal eraldati Narva maakond Peterburi kubermangust, kuid Narva linn jäi Peterburi kubermangu, kus oli aastatel 1775-1802 maakonnalinnaks. Tartu maakond liideti Liivimaa kubermanguga ning Eestimaa kubermang eraldati Peterburi kubermangust eraldiseisvaks 1. järgu haldusüksuseks.